Евтим Евтимов
Като нас

chitanka.info

Необяздени, луди коне

прелетяват през лунни ливади.

Ширине, ширине, ширине

е изпънало гривите млади.

Незапрягвани още в бразди,

незавързвани, неукротени,

те препускат под тъмни звезди

от предчувствие ново родени.

Неизказана, дяволска страст

от очите им ангелски цвили.

Като нас, като нас, като нас

неоткрито небе са открили.

Да ги стигнем за малко поне,

да докоснем душите им млади…

Необяздени, луди коне

прелетяват през лунни ливади.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.